recursal/SuperWikiNEXT-32B huggingface dataset:
**Adam and the Ants** foi unha banda inglesa de post-punk formada en Londres e activa entre os anos 1977 e 1982. Foi un dos grupos que no seu tempo marcaron a transición da época punk rock dos 70 cara a época do New Wave/post-punk. 

O grupo tivo dúas encarnacións, ámbalas dúas lideradas por Adam Ant. A primeira, fundada en maio de 1977 e coñecida sinxelamente como **The Ants** ata novembro dese ano, acadou unha considerable popularidade de culto durante a transición entre a era punk rock e a post-punk e new wave, destacando polas súas actuacións e cancións teatrais e abertamente sexualizadas. A derradeira formación desta encarnación (Dave Barbarossa, Matthew Ashman, e Leigh Gorman) deixou a banda en xaneiro de 1980 por suxestión do representante *de facto* Malcolm McLaren para formar Bow Wow Wow.

A segunda encarnación de Adam and the Ants contaba co guitarrista Marco Pirroni e o batería/produtor Chris Hughes, e destacou polo seu uso de ritmos de Burundi. Este grupo durou dende febreiro de 1980 ata marzo de 1982, conseguindo un grande éxito comercial no Reino Unido e no estranxeiro que continuou coa carreira en solitario do seu líder. Cos seus vídeos musicais sendo emitidos pola MTV e Ant aparecendo como VJ invitado na emisora, estaban asociados coa Segunda Invasión Británica.

Discografía
-----------

| Álbum | Ano | Selo |
| --- | --- | --- |
| *Dirk Wears White Sox* | 1979 | Do It Records |
| *Kings of the Wild Frontier* | 1980 | Epic Records |
| *Prince Charming* | 1981 | Epic Records |

|  |  |
| --- | --- |
| Control de autoridades | 
* Wd: Q1798554
* WorldCat
* VIAF: 121030200
* AllMusic: mn0000590787
* Discogs: 69887
* ISNI: 0000 0001 2149 2962
* LCCN: n93079706
* MusicBrainz: ID
* NKC: ko2004233255
* RocksBackpages: adam--the-ants
* Songkick: 173074

 |


1. ↑  Kaye, Roger (31 de outubro de 1984). "Culture Club, Duran Duran, Police lead second invasion". *Pittsburgh Press*
Para outras páxinas con títulos homónimos véxase: Eifonso.

O **río Eifonso** é un río galego que transcorre integramente polo concello de Vigo. Afluente do río Lagares, constitúe un dos espazos naturais con maior valor ecolóxico do concello vigués. Recibe o seu nome da aldea de Eifonso, da parroquia de Bembrive.

Descrición
----------

Nace no Monte das Lagoas,[] próximo ao campus universitario vigués, a unha altura de 450 metros. Transcorre polas parroquias de Beade, Bembrive e Sárdoma, onde desauga no Lagares, tras percorrer 6 quilómetros. Á súa beira transcorre unha ruta de sendeirismo que atravesa fragas de ribeiras únicas no concello, muíños e unha fervenza. No camiño está o antigo poboado de Bene Vívere (Bembrive), xa abandonado, erguido no século X.

Galería de imaxes
-----------------

* Fervenza do río Eifonso en Bembrive, Vigo.Fervenza do río Eifonso en Bembrive, Vigo.
* Ribeira do río Eifonso.Ribeira do río Eifonso.

Notas
-----

1. 1 2  Verdegaia

Véxase tamén
------------

### Bibliografía

* *Recorrido Eifonso* en *Las mejores rutas de senderismo*, Faro de Vigo.

### Ligazóns externas

* Sendeiro do río Eifonso en Galicia Máxica

---

|  |  |
| --- | --- |
| Este artigo tan só é un bosquexo |  *Este artigo sobre ríos de Galicia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Andrea Muras Mora**, nada en Pontevedra en 1989, é unha bióloga galega. En 2019 foi seleccionada como finalista do concurso de monólogos científicos FameLab organizado pola Fundación Española para a Ciencia e a Tecnoloxía (Fecyt), o British Council e Obra Social "la Caixa".

Traxectoria
-----------

Andrea Muras é licenciada en Bioloxía pola Universidade de Santiago de Compostela, onde tamén realizou un máster en Biotecnoloxía. Realizou a súa tese de doutoramento sobre comunicación bacteriana, a placa dental e as enfermidades orais no grupo Acuicultura e Biotecnoloxía (Aquabiotech) da USC. Unha investigación pola que o grupo Aquabiotech foi premiado pola Real Academa Galega das Ciencias na modalidade de mellor traballo desenvolvido por un grupo de investigación aplicada dos Premios de Transferencia de Tecnoloxía en Galicia 2016.

En 2018 participou no certame estatal "Somos Científicos, sácanos de aquí!" que pon en contacto a investigadores de diversas ramas con estudantes de 10 a 18 anos. En 2019 participou no certame Famelab, logrando ser finalista co monólogo ‘Las bacterias de mi boca'[] onde aborda o tema da súa tese de doutoramento.

Notas
-----

1. ↑  Redacción (2019-04-09). "A investigadora da USC Andrea Muras, finalista de FameLab". *GCiencia*. Consultado o 2020-08-31.
2. ↑  Gil, Lydia (2019-11-04). "Andrea Muras, bióloga #MujeresDivulgadoras 3ª ed.". *Social Media en Investigación - Un proyecto de Lydia Gil* (en castelán). Consultado o 2020-08-31.
3. ↑  RAGC. "Entrega de los Premios a la Transferencia de Tecnología en Galicia 2016" (en castelán). Consultado o 2020-08-31.
4. ↑  Rey, Manuel (2020-02-17). "A alternativa aos antibióticos contra a placa dental idéase en Galicia". *GCiencia*. Consultado o 2020-08-31.
5. ↑  "Dos investigadores de la USC aspiran a ser los mejores divulgadores científicos". *La Voz de Galicia* (en castelán). 2018-10-28. Consultado o 2020-08-31.

Véxase tamén
------------

### Ligazóns externas

* Andrea Muras Mora Semifinal Famelab España 2019

* 

|  |  |
| --- | --- |
| Control de autoridades | 
* Wd: Q59696081
* ORCID: 0000-0003-1603-9762
* Scopus: 56117623200

 |
Busto de Manuel Milà i Fontanals.
**Manuel Milà i Fontanals**, nado en 1818 en Vilafranca del Penedès e finado en 1884, foi un filólogo, erudito e escritor. Considérase un dos impulsores da Renaixença, mercé aos seus esforzos na restauración dos Jocs Florals (Xogos florais), e no campo ortográfico.

Traxectoria
-----------

Licenciouse en Dereito nos Estudis Generals de Barcelona. Entre 1838 e 1844 estuda en París, investigando directamente sobre manuscritos a poesía provenzal. A partir de 1845, retorna a Cataluña, doutorase en Filosofía e Letras e un ano despois gaña a cátedra de Literatura na Universidade de Barcelona.

Cabe notar a súa actividade como historiador da literatura medieval catalá e a súa intervención, a fins do século XIX, nas polémicas sobre a unificación da ortografía. Propuxo, en 1861, a división dialectal do catalán en dous grandes bloques: oriental e occidental.

Obra
----

Estudou con novas perspectivas a poesía popular catalá:

* *Observacions sobre la poesía popular* (1853).
* *Romancerillo Catalán* (1882).

A poesía trobadoresca;

* *De los trovadores en España* (1861).

A literatura castelá antiga;

* *De la poesia heroico-popular castellana* (1874).

A literatura catalá antiga; 

* *Resenya històrica i crítica dels antics poetes catalans*.

O psicoloxismo escocés;

* *Principios de Estética* (1857-1869).

As súas *Obras completas*, foron editadas por Marcelino Menéndez Pelayo de 1886 a 1896.

|  |  |
| --- | --- |
| Control de autoridades | 
* Wd: Q2626280
* WorldCat
* VIAF: 27162895
* BNE: XX1080992
* BNF: 12458186x
* BVMC: 1384
* CANTIC: a10124263
* CERL: cnp00539762
* DBE: manuel-mila-y-fontanals
* DeutscheBio: 118834614
* FAST: 69831
* GEC: 0042441
* GND: 118834614
* ISNI: 0000 0000 8105 8722
* LCCN: n81032121
* NTA: 073925519
* OL: OL144365A
* Persée: 300203
* PTBNP: 647548
* SNAC: w66x0ncs
* SUDOC: 028705262
* Treccani: mila-y-fontanals-manuel

 |
A **Società Sportiva Felice Scandone Basket Avellino** foi un club profesional de baloncesto italiano da cidade de Avellino, na rexión da Campania. En 2019 o equipo renunciou á súa praza na Lega Basket Serie A, a máxima competición do baloncesto italiano, por motivos económicos. Despois de competir na temporada 2020−21 da Serie B, terceira categoría do país, o equipo descende de categoría, decidindo non se inscribirse en ningunha competición para a seguinte temporada. Fundado en 1948, obtiveron o seu primeiro título no ano 2008, cando gañaron a Coppa Italia tras vencer na final á Virtus Bologna por 73 a 67. Xogaba os seus encontros como local no Palasport Giacomo Del Mauro, un pavillón remodelado en 2008 con capacidade para 5 100 espectadores.

Historia
--------

O mellor resultado na historia do club é a terceira praza da Serie A italiana obtida na tempada 2007-08 e que lle permitiu participar na Euroliga na tempada 2008-09. O único título do club chegou no 2008, ao gañar a Copa de Italia. En 2019 debido a motivo económicos o Felice Scandone renuncia á súa praza na Serie A, sendo descendido en consecuencia á Serie B, terceira categoría italiana. Na temporada 2020−21, o equipo finaliza en 15º lugar, perdendo nas eliminatorias polo descenso a categoría. Após a finalización da temporada, o club decide non inscribirse en ningunha competición, facendo así oficial a desaparición da sociedade o 29 de xullo de 2021.

### Patrocinadores

Ao longo da súa historia o Felice Sandone de Avellino levou diferentes nomes por mor de motivos de patrocinio:

* Pasta Baronia Avellino (1996−1997)
* Cirio Avellino (1997−1998)
* Select Avellino (1998−1999)
* Nicoloro Avellino (1999)
* De Vizia Avellino (1999−2002)
* A.IR. Avellino (2003−2011)
* Sidigas Avellino (2011−2019)

Palmarés
--------

### Títulos nacionais

* **Copa de Italia**
	+ **Campións (1):** 2008

Notas
-----

1. 1 2  "SS Felice Scandone Avellino, arriva il fallimento" [SS Felice Scandone Avellino, chega a quebra]. *Sportando* (en italiano). 29 de xullo de 2021. Consultado o 3 de agosto de 2021.
2. ↑  "Lega A Basket historia do S.S. Felice Scandone". Arquivado dende o orixinal o 29 de maio de 2011. Consultado o 07 de xuño de 2010.

Véxase tamén
------------

### Ligazóns externas

* Sitio web oficial
* Perfil na web da Lega Arquivado 24 de maio de 2010 en Wayback Machine.
Universidade de Navarra
A **Universidade de Navarra** é unha universidade española de carácter privado e relixioso. Fundouna en Pamplona en 1952 por Xosemaría Escrivá de Balaguer e forma parte da estrutura do Opus Dei.

Na universidade de Navarra pódense cursar 27 titulacións oficiais e máis de 300 programas de posgrao en dez facultades, dúas escolas superiores, o IESE (Instituto de Estudos Superiores da Empresa), dúas escolas universitarias, ISSA (Instituto Superior de Secretariado e Administración) e outros centros e institucións. Inclúe a Clínica Universitaria, que con cerca de 1.700 profesionais cualificados, atende a máis de 100.000 pacientes ó ano. No ano 2004 inaugurouse o Centro de Investigación Médica Aplicada (CIMA) no que 300 investigadores desenvolven os seus estudos biomédicos.

Xunto coa Universidade Pública de Navarra e a UNED, é unha das tres universidades con sede na capital navarra.

Véxase tamén
------------

### Ligazóns externas

* Sitio web oficial da Universidade de Navarra *(en castelán)*

|  |  |
| --- | --- |
| Control de autoridades | 
* Wd: Q926068
* WorldCat
* VIAF: 127102562
* BAV: ADV10279367
* BNE: XX254281
* BNF: 118679003
* CANTIC: a12341423
* CiNii: DA08891673
* Dialnet: 819096
* EBID: ID
* EUFP: 999641746
* GND: 1014195-9
* GRID: grid.5924.a
* ISNI: 0000 0004 1937 0271
* LAC: 0065E0043
* LCCN: n79089634
* MAG: 88155538
* NKC: ko2003181588
* NLA: 36190248
* openMLOL: 33044
* PTBNP: 126067
* QS: ID
* SUDOC: 026430037
* THE: ID
* U-Multirank: ID

 |
| *Galega officinalis* |
| --- |
| *Galega officinalis* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Fabales |
| Familia: | Fabaceae |
| Subfamilia: | Faboideae |
| Tribo: | Galegeae |
| Xénero: | ***Galega***L. |

 |
| Especies |
| Ver texto |

***Galega*** é un xénero de plantas herbáceas da familia Fabaceae.

O seu nome provén do grego que significa "achegar leite" e fai referencia a que era usada para estimular a secreción láctea de animais domésticos.

O xénero ***Galega***, está formado por 8 especies de grandes plantas perennes espesas, que gustan das exposicións asolladas húmidas. Atópanse nos prados, sobre as vertentes dos outeiros e os noiros. Son plantas autóctonas, orixinarias de Europa Central e do Sur, do oeste de Asia e montañas da África tropical. As follas, de 8 a 20 cm de lonxitude, presentan estípulas saxitadas, son alternas pinnadas, de cor verde suave ou mesmo lixeiramente tinguidas de azul. As inflorescencias son feixes axilares de flores de tipo papilionáceas con androceo monadelfo, son brancas, azuis, de cor de malva ou bicolores. Presentan legume estrangulado nas sementes. En boas condicións, a planta vólvese a sementar moi facilmente, e pode naturalizarse moi rapidamente.

Especies
--------

Están aceptadas oito especies:

* *Galega africana* Mill.
* *Galega assyriaca* Mouterde
* *Galega battiscombei* (Baker f.) J.B.Gillett
* *Galega cirujanoi* Garcia Mur. & Talavera
* *Galega lindblomii* (Harms) J.B.Gillett
* *Galega officinalis* L.
* *Galega orientalis* Lam.
* *Galega somalensis* (Taub. ex Harms) J.B.Gillett

Usos
----

Úsanse en casos complementarios da diabetes e tamén para estimular o proceso das glándulas mamarias durante a lactación. De igual maneira, serve para aplicacións con ungüentos cicatrizantes para cirurxías plásticas.

Notas
-----

1. ↑  *Galega* Tourn. ex L. *Plants of the World Online*. Consultado o 25 de agosto de 2023

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Galega Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Galega*** |

### Bibliografía

* Servilibro. (2001). *Plantas Medicinales, aromáticas Y Culinarias: Aplicaciones y efectos*.

|  |  |
| --- | --- |
| Control de autoridades | 
* Wd: Q134918
* BRE: 2078883
* MAG: 2776153988
* NKC: ph748202

 |

|  |  |
| --- | --- |
| Identificadores taxonómicos | 
* APDB: 190871
* APNI: 59798
* Dyntaxa: 1005686
* EOL: 27833
* EPPO: 1GAGG
* GBIF: 2975657
* iNaturalist: 157398
* IPNI: 22459-1
* IRMNG: 1063663
* ITIS: 26705
* NBN: NHMSYS0000458946
* NCBI: 47100
* Plantarium: 43683
* POWO: ID
* Soortenregister: 120553
* Tela Botanica: 86460
* Tropicos: 40011860
* PLANTS: GALEG
* VASCAN: 1190
* VicFlora: ID

 |

|  |  |
| --- | --- |
| Identificadores | 
* MeSH: D029881

 |
Coordenadas: 36°35′05″N 121°45′10″O﻿ / ﻿36.584722222222, -121.75277777778

| Laguna Seca |
| --- |
|  |
| Plano do Circuíto |
|  |
| Datos |
| Carreiras | Campionato Mundial de Motociclismo, Campionato do Mundo de Superbikes, America Le Mans Series, CART, Monterey Historic Automobile Races |
| Localización |  Monterey (California, Estados Unidos) |
| Lonxitude | 3,602 km |
| Curvas | 11 |
| Volta rápida (2012) | 1:05.786 |
| Piloto récord | España Marc Gené |
| Escudería récord | Ferrari |
|  |
| Vista do Circuíto |
|  |
|

O **Mazda Raceway Laguna Seca** ou simplemente **Laguna Seca** é un autódromo situado en Monterey, no estado de California (Estados Unidos). O trazado principal ten 3,602 m de longo.

Dende a súa apertura no ano 1957, este autódromo leva albergado campionatos como: a CART, o Campionato Mundial de Motociclismo, o Campionato IMSA GT, as America Le Mans Series, a Rolex Sports Cars Series e o Campionato do Mundo de Superbikes.

A curva 8 do trazado é unha das máis coñecidas curvas do mundo. O *Corkscrew* ("tirarrollas") é unha popular chicane con forma deste instrumento que contén un notábel cambio de nivel.

O "sacacorchos" visto dende o fondo.

Véxase tamén
------------

* Campionato do Mundo de Motociclismo

### Ligazóns externas

* Páxina oficial do circuíto (en inglés)

|  |  |
| --- | --- |
| Control de autoridades | 
* Wd: Q1423481
* GeoNames: 5394184
* MusicBrainz: ID

 |
| Circuíto de Donington Park |
| --- |
|  |
| Plano do Circuíto |
|  |
| Datos |
| Carreiras |  |
| Localización |  North West Leicestershire, Inglaterra |
| Lonxitude | 4,023 |
| Curvas | 12 |
| Volta rápida (1993) | 1:18.029 |
| Piloto récord |  Ayrton Senna |
| Escudería récord | McLaren |
| Coordenadas | Coordenadas: 52°49′47″N 1°22′46″O﻿ / ﻿52.829805555556, -1.3795555555556 |
|  |
| Vista do Circuíto |
| As World Series de Renault disputadas en Donington Park, en 2005 |
|

**Donington Park** é un autódromo situado cerca do Castelo de Donington, no noroeste de Leicestershire, Inglaterra.

O trazado é propiedade de Tom Wheatcroft, un entusiasta automobilista millonario. Ocasionalmente, úsase para concertos e outros eventos non relacionados co deporte motor.

Durante varias tempadas acolleu á Fórmula 1. Unha das carreiras máis recordadas foi a do Gran Premio de Europa de 1993 gañada por Ayrton Senna. Dispón dunha tenda que trata sobre deportes de motor, gardando a memoria de Senna.

Na actualidade dispútanse neste circuíto o Campionato Británico de Turismos, a Fórmula 3 Británica, Campionato Británico de Resistencia, o campionato mundial de superbikes e o mundial de MotoGP. O circuíto tamén alberga un museo, onde se pode apreciar a "colección do Grand Prix de Donington", o cal foi aberto en 1973 e contén a maior colección de coches de Grand Prix do mundo.

Ten unha gran revelancia, e é que favorece a realización de concertos e festivais de rock nas súas instalacións, albergando eventos como Monsters of Rock a finais dos 1980 e principios dos 1990, cando grupos como AC/DC, Aerosmith, Metallica, Guns N' Roses e Iron Maiden tocaron alí.

No ano 2001 foi a sede da presentación da agrupación Stereophonics (A Day at the Races), Ozzfest en 2002 e Download Festival en 2003.

Todos os gañadores de Fórmula 1, no circuíto de Donington Park
--------------------------------------------------------------

| Ano | Piloto | Auto | Duración | Lonxitude | Voltas | Velocidade media | Data | GP de |
| --- | --- | --- | --- | --- | --- | --- | --- | --- |
| 1993 |  Ayrton Senna | McLaren-Ford | 1:50:47,4 h | 4´023 km | 76 | 165´603 km/h | 11. Abril |  Europa |
|

|  |  |
| --- | --- |
| Control de autoridades | 
* Wd: Q173202
* WorldCat
* VIAF: 315528224
* GeoNames: 6695003
* LCCN: sh97003841
* MusicBrainz: ID

 |
**Sabino Mariño Pereira**, nado en Forcarei cara a 1902 e finado en Perillo (Oleiros) o 19 de novembro de 1992, foi un avogado e político galego.

Traxectoria
-----------

Fillo de José Mariño Cerviño e Carmen Pereira Bértolo. Avogado en Forcarei. Membro da Sociedad obrera de Oficios Varios La Polar (UGT). Coa proclamación da República foi nomeado membro do Comité provisional en abril de 1931. Logo da repetición das eleccións municipais foi elixido alcalde de Forcarei en xuño de 1931. Cesou como alcalde en 1934. Foi nomeado delegado provincial interino de Traballo na Coruña en xullo de 1934, cesando en xaneiro de 1935. Exerceu como apoderado das dereitas nas eleccións de febreiro de 1936. Co golpe de Estado do 18 de xullo de 1936 foi nomeado alcalde de Forcarei a finais de xullo. En marzo de 1937 foi denunciado por facilitar documentación a catro veciños de Millerada de ideas esquerdistas que querían emigrar a América. Xulgado en Pontevedra por auxilio á rebelión, resultando sobresemento provisional e unha multa de 1000 ptas. En 1940 instruíronlle expediente de responsabilidades políticas. Nos anos sesenta foi xuíz comarcal de Forcarei.

|  |  |  |
| --- | --- | --- |
| Predecesor:**?** |  **Alcalde de Forcarei** 1931 - 1934 | Sucesor:**Benito Campos García** |
| Predecesor:**Francisco Gamallo Racamonde** |  **Alcalde de Forcarei** 1936 - 1937 | Sucesor:**Prudencio Gutiérrez Mansilla** |

Vida persoal
------------

Casou con María Bobillo González e foi pai de Consuelo, José Manuel e María del Carmen Mariño Bobillo.

Notas
-----

1. ↑  Necrolóxica en *La Voz de Galicia*, 20-11-1992, p. 66.
2. ↑  *El Pueblo Gallego*, 18-4-1931, p. 7.
3. ↑  *El Pueblo Gallego*, 9-6-1931, p. 10.
4. ↑  *El Pueblo Gallego*, 13-7-1934, p. 8.
5. ↑  *La Voz de Galicia*, 19-1-1935, p. 12.
6. ↑  *La Voz de Galicia*, 29-7-1936, p. 5.
7. ↑  *El Compostelano*, 2-12-1940, p. 2.

Véxase tamén
------------

### Bibliografía

* Pereira, Dionisio (2010). *As vítimas do franquismo na Terra de Montes (1936-1953) Beariz, Cerdedo e Forcarei*. Cerdedo: Verbo Xido. pp. 31–32.

### Ligazóns externas

* Sabino Mariño Pereira na páxina web *Nomes e Voces*.
Coordenadas: 43°38′36″N 79°22′45″O﻿ / ﻿43.643333333333, -79.379166666667

O **Scotiabank Arena**, a miúdo denominado simplemente coma **SBA** e coñecido anteriormente como **Air Canada Centre**, é un pavillón multifuncional situado en Toronto, Ontario. É a cancha de xogo dos Toronto Maple Leafs da NHL, e dos Toronto Raptors da NBA. O seu nome débese ao seu principal patrocinador, as liñas aéreas canadenses Air Canada.

Historia
--------

O deseño do Scotiabank Arena realizouse pensando tanto no hóckey sobre xeo coma no baloncesto. Púxose a primeira pedra en 1997 e foi inaugurado o 19 de febreiro de 1999. O seu propietario é o mesmo que o do equipo da NHL dos Toronto Maple Leafs.

Eventos
-------

Os eventos máis significativos que se realizaron neste pavillón son o All Star da NHL en 2000 e a final do Campionato do Mundo de Hoquei de 2004.

Ademais, realizáronse infinidade de concertos de música, destacando os de Avril Lavigne, KISS, Aerosmith, Bon Jovi, Guns N' Roses, Depeche Mode, David Bowie, Hilary Duff, Coldplay, U2, Paul McCartney, Radiohead, Madonna, The Rolling Stones, Elton John, Oasis, Shakira, Metallica, Iron Maiden, Red Hot Chili Peppers, Billy Talent, e John Mayer.

O 9 de outubro de 2009 Kylie Minogue actuou por primeira vez no ACC así como no Canadá.

Galería
-------

* Scotiabank Arena visto dende a Torre CN.Scotiabank Arena visto dende a Torre CN.
* Scotiabank Arena.Scotiabank Arena.
* Interior do pavillón.Interior do pavillón.
* Cancha dos Raptors.Cancha dos Raptors.
*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Scotiabank Arena Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Web oficial do Scotiabank Arena
* *Seats3D* - Mapa interactivo de asentos do Scotiabank Arena para os Maple Leafs
* *Seats3D* - Mapa interactivo de asentos do Scotiabank Arena para os Toronto Raptors

|  |  |
| --- | --- |
| Control de autoridades | 
* Wd: Q406972
* MusicBrainz: ID

 |
A **Universidade de Edimburgo** (en inglés: *University of Edinburgh*, en gaélico: *Oilthigh Dhùn Èideann*), fundada en 1582, é un centro de renome no mundo da ensinanza e da investigación situado na cidade de Edimburgo, Escocia. A universidade foi a sexta en crearse nas illas británicas, e a cuarta de Escocia. A Universidade de Edimburgo conta con 24.000 estudantes, e se atopa entre as máis prestixiosas do Reino Unido.

Historia
--------

A fundación da Universidade de Edimburgo atribúese ao bispo Robert Reid, da Catedral de San Magnus, Kirkwall, quen doou trala súa morte en 1558, os seus fondo.

A universidade estableceuse por unha Carta Real concedida por Xacobe VI en 1582, converténdose na cuarta universidade escocesa, cando Inglaterra, moito máis poboada e próspera, tiña tan só dúas.

No século XVIII, Edimburgo era un dos centros principais de Europa, desenvolvéndose a universidade coma unha das máis importantes do continente europeo.

Os estudantes da universidade son representados polo Consello Representativo dos Estudantes (*Students' Representative Council*, fundado en 1884 por Robert Fitzroy Bell, e pola Asociación dos Estudantes da Universidade (*Edinburgh University Students' Association*) fundada en 1889.

No ano 2002 a universidade foi reorganizada, as súas nove facultades pasaron a ser tres colexios: o Colexio de Humanidades e Ciencias Sociais (HSS), o Colexio de Ciencias e Enxeñarías (SCE) e o Colexio de Medicina e Medicina Veterinaria (MVM).

Reputación
----------

*Old College* da Universidade de Edimburgo, deseñado por Robert Adam
O Suplemento de "Clasificación de Universidades Mundiais" 2005 do xornal *The Times* [THES] clasificou a Universidade de Edimburgo da seguinte maneira:

* 9ª na Europa no ámbito xeral
* 16ª no mundo en biomedicina
* 14ª no mundo segundo os recrutadores
* 27ª no mundo en artes e humanidades
* 38ª no mundo en ciencias
* 30ª no mundo no ámbito xeral

A Clasificación de "Académicos de Universidades Mundiais" 2005 [ARWU] clasificou á Universidade de Edimburgo da seguinte maneira:

* 5ª no Reino Unido
* 9ª na Europa
* 47ª no mundo

Exalumnos famosos
-----------------

|  |  |
| --- | --- |
| * Alexander Graham Bell
* Charles Darwin
* Arthur Conan Doyle
* David Hume
* James Clerk Maxwell
* James Mirrlees
* William John Macquorn Rankine
 | * Robert Louis Stevenson
* Joseph Bell
* J.M. Barrie
* Max Born
* James Hutton
* Peter Higgs
* Igor Tamm
* Gordon Brown
 |

Notas
-----

1. ↑  "Copia arquivada". Arquivado dende o orixinal o 11 de outubro de 2007. Consultado o 08 de decembro de 2007.

Véxase tamén
------------

### Ligazóns externas

* Páxina oficial da Universidade de Edimburgo

|  |  |
| --- | --- |
| Control de autoridades | 
* Wd: Q160302
* WorldCat
* VIAF: 126282670
* BNB: ID
* BNF: 118844728
* BRE: 4939732
* EBID: ID
* GeoNames: 6697584
* GND: 40296-5
* Google Maps: 12833333502300373230
* GRID: grid.4305.2
* ISNI: 0000 0004 1936 7988
* LCCN: n80010178
* MAG: 98677209
* MusicBrainz: ID
* NKC: kn20120419005
* openMLOL: 31013
* QS: ID
* SUDOC: 02663483X
* TePapa: 4162
* THE: ID
* U-Multirank: ID

 |
**Antonio Nouche Costa**, coñecido como **Dourado Xaneiro** e **O soldado de Deixebre**, nado en Deixebre (Oroso) en 1924 e finado en Carres (Concello de Cesuras) o 4 de marzo de 1948, foi un guerrilleiro antifranquista galego.

Traxectoria
-----------

Nado en Bouzalonga, parroquia de Deixebre. Desertou do cuartel onde facía o servizo militar para unirse á guerrilla no verán de 1947. Para conseguir que se presentara foron detidos os seus pais e o seu irmán Manuel; ao non conseguilo, as súas irmás Isolina (coa súa filla pequena María del Carmen), Dolores e María, xunto coa súa cuñada Jesusa Cores, foron desterradas á provincia de Soria. Foi membro do Destacamento Manuel del Río Botana, da IV Agrupación do Exército Guerrilleiro de Galicia. Acompañou a Manuel Ponte Pedreira e outros no asalto á vivenda de Ramón Ferreiro Moar, en Aldrés (Senra); participou con Juan Couto Sanjurjo na operación que desarmou ao somatén da Baña e con Claudio Díaz Milia, Pedro Rodríguez Gómez, José Remuiñán Barreiro, José Blanco Núñez e José Santiago Temprano, na sanción económica de 30.000 pesetas ao alcalde franquista de Cerceda. O 4 de marzo de 1948 un cabo e catro gardas civís do posto de Betanzos cercaron unha casa de Probaos na parroquia de Carres, na que se atopaban Antonio Nouche e José Blanco Núñez, produciuse un enfrontamento, pero José Blanco logrou fuxir. A Garda Civil matou a Antonio Nouche xunto cos habitantes da casa Joaquín López Sánchez e a súa filla Manuela López Suárez e despois aplicoulles a "lei de fugas" á filla de Joaquín, María López Sánchez, e o seu xenro Manuel Mosquera Moar, que vivían nunha casa próxima, tamén enlaces da guerrilla.

Notas
-----

1. ↑  Os desterros: outra forma de represión da guerrilla antifranquista

Véxase tamén
------------

### Bibliografía

* Marco, Aurora (2011). *Mulleres na guerrilla antifranquista galega*. A Coruña: Laiovento. pp. 275–285. ISBN 978-84-8487-211-5.

* Pazos Gómez, Manuel (2011). *A guerra silenciada. Mortes violentas na comarca de Ordes 1936-1952*.

### Ligazóns externas

* Ficha en Los de la Sierra
**Corpus delicti** é unha locución latina que significa literalmente "o corpo do delito" que é a suma dos factores que converten un acto en violación da lei. Con frecuencia aplícase de maneira incorrecta a un obxecto material relacionado cun crime e máis concretamente ao cadáver en caso de asasinato. Por exemplo, unha persoa non pode ser xulgada por roubo, a non ser que se poida demostrar que a propiedade foi roubada por dita persoa; así mesmo, para que unha persoa sexa xulgada por incendio debe aprobarse que foi un acto criminal, resultado da queima dunha propiedade. O dicionario Legal Negro (6a ed.) define o "corpo do delito", como: "o feito de que un crime xa realizado foi cometido".

O *corpus delicti* é un dos conceptos máis importantes na investigación dun asasinato. Cando unha persoa desaparece ou non se pode manter un contacto con esta, moitas axencias policiais inician o caso da busca dunha persoa desaparecida. Se durante o curso da investigación, os detectives cren que el ou ela foi o asasino, débese obter un "corpo" de elementos de probas, incluíndo físicas, demostrativas e testemuñais, para determinar que esa persoa desaparecida foi efectivamente asasinada, antes de que un sospeitoso poida ser acusado de homicidio. O mellor e máis fácil, para establecer probas nestes casos, é o corpo físico da persoa falecida. Porén, no caso de que un corpo físico non estea presente ou aínda non se descubrira, é posible probar que o crime ocorreu cando se presentaron indicios suficientes para demostrar a culpabilidade máis alá de toda dúbida razoable.

Un exemplo de mal interpretación deste concepto xurídico sería o que aconteceu no caso dun asasino en serie británico, John George Haigh, o cal indicou que decidiu destruír os corpos das súas vítimas con ácido porque tiña a crenza errónea de que, en ausencia dun cadáver, o asasinato non podería ser probado porque non habería corpo do delito. Haigh mal interpretara a palabra latina *corpus* como un corpo literal en lugar dun figurativo.

Véxase tamén
------------

### Ligazóns externas

* Recompilación de usos na prensa escrita.Arquivado 10 de novembro de 2014 en Wayback Machine.

|  |  |
| --- | --- |
| Control de autoridades | 
* Wd: Q301980
* JSTOR: corpus-delicti

 |
Coordenadas: 51°29′33″N 7°27′06″L﻿ / ﻿51.4925, 7.451667

O **Westfalenstadion**, coñecido por motivos de patrocinio como **Signal Iduna Park**, é un estadio de fútbol situado na cidade de Dortmund, no estado federado de Renania do Norte-Westfalia, ao oeste de Alemaña. É a sede habitual do club de fútbol Borussia Dortmund. Coas súas torres de suspensión amarelas o estadio é un símbolo da cidade.

Foi reconstruído para ser unha das subsedes da Copa Mundial de Fútbol de 2006 celebrada en Alemaña, converténdose entón no estadio de fútbol máis grande do país. Para este evento, o estadio levou temporalmente o nome de *Estadio da Copa Mundial da FIFA de Dortmund*, por razóns estipuladas no regulamento da FIFA. A arquitectura externa do Signal Iduna Park está composta de oito alicerces de suxeición amarelos de 62 metros de altura. O resto da estrutura é de aceiro.

|  |  |
| --- | --- |
| Control de autoridades | 
* Wd: Q150928
* BRE: 5142842
* GiantBomb: 3035-1419
* GND: 4803300-5
* Structurae: 20003444

 |
*Para o artigo sobre o lugar véxase **Fan, Orro, Culleredo***

Fan da selección da India de crícket coa bandeira da India pintada no corpo.
Un ***fan*** (do inglés: *fan* [fæn], abreviatura de *fanatic*, ***fanático***) é unha persoa que ten unha intensa e forte paixón por algún club deportivo, persoa (normalmente alguén de sona), grupo de persoas, produto, idea, creación artística etc. Nalgúns casos estas persoas levan este entusiasmo ata uns límites próximos á enfermidade, chegando a adquirir a súa idolatría un carácter obsesivo.

É habitual que os fans se organicen en clubs, organicen convencións ou xuntanzas, cren *fanzines*, e demais cousas co gallo de promocionar o obxecto de interese, reunirse con outras persoas que comparten esta paixón e exhibir publicamente estes gustos.

Véxase tamén
------------

### Outros artigos

* Afeccionado

|  |  |
| --- | --- |
| Control de autoridades | 
* Wd: Q193432
* BNCF: 18578
* BNF: 133198778
* GEC: 0108082
* GND: 4131020-2
* LCCN: sh85047108
* NKC: ph1158357

 |
Coordenadas: 52°40′13″N 8°39′15″O﻿ / ﻿52.670139, -8.654194

**Gaelic Grounds** (en irlandés: **Páirc na nGael**) é un estadio situado na cidade irlandesa de Limerick propiedade da Gaelic Athletic Association na que se disputan partidos de hurling e fútbol gaélico.

Historia
--------

En 1926 a sección local da GAA mercou unha granxa na zona de Ennis Road para utilizalo como terreo de xogo, tras acondicionalo inaugurouse dous anos despois cun encontro de hurling xuvenil. En 1932 un comité encargado do desenvolvemento do campo tomou as primeiras medidas para a súa mellora: nivelar o terreo, erixir unha tribuna e pechar o terreo cun muro. Nos anos cincuenta xa tiña unha capacidade para 50.000 espectadores. En 1958 erixiuse unha nova tribuna e entre 1986 e 1988 remodelouse completamente o estadio, unha nova modificación realizouse en 2004 ao construírse unha tribuna con capacidade para 12.000 seareiros.

Notas
-----

1. ↑  "Limerick". Munster GAA. Consultado o 17 de febreiro de 2014.

Véxase tamén
------------

### Outros artigos

* Limerick GAA

### Ligazóns externas

* Sitio web oficial de Limerick GAA
Coordenadas: 29°11′08″N 81°04′10″O﻿ / ﻿29.185555555556, -81.069444444444

| Daytona International Speedway |
| --- |
|  |
| Plano do Circuíto |
|  |
| Datos |
| Carreiras | Daytona 500, 24 horas de Daytona |
| Localización |  Daytona Beach, Florida, Estados Unidos |
| Lonxitude | 4,023 km |
| Curvas | 4 |
| Volta rápida (2013) | 0:40.364 |
| Piloto récord |  Colin Braun |
| Escudería récord |  |
|  |
| Vista do Circuíto |
|  |
|

O **Daytona International Speedway** é un autódromo situado na cidade de Daytona Beach, no estado de Florida, Estados Unidos. Inaugurouse o día 22 de febreiro do ano 1959 por iniciativa de William France Sr. fundador da NASCAR, para substituír o Circuíto de Daytona. Na actualidade, o autódromo conta cunha capacidade de 168.000 espectadores.

O Daytona International Speedway ten dúas pistas principais. Unha delas é o óvalo de 4'023 quilómetros que ten forma de trióvalo e 31 grados de peralte nas curvas. Aquí dispútase a Daytona 500, unha carreira de 200 voltas que pertence ao calendario da Nascar Cup Series. É o trazado máis famoso dos dous.

A outra pista é un trazado mixto de 5.730 quilómetros que alberga as 24 horas de Daytona, unha das carreiras de resistencia máis importantes do mundo. Este trazado tamén serve para carreiras de motos.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Daytona International Speedway Modificar a ligazón no Wikidata*** |

### Ligazóns externas

* Páxina web do circuíto

|  |  |
| --- | --- |
| Control de autoridades | 
* Wd: Q1179250
* WorldCat
* VIAF: 4710153184550627100006
* EBID: ID
* GeoNames: 4152884
* ISNI: 0000 0004 0411 5366
* MusicBrainz: ID

 |
Coordenadas: 34°00′51″N 118°17′16″O﻿ / ﻿34.014167, -118.287778

O **Los Angeles Memorial Coliseum** é un estadio deportivo situado na veciñanza de Exposition Park da cidade dos Ánxeles (California). O recinto serve como estadio local do equipo de fútbol americano da Universidade de Southern California (USC), os Trojans, e temporalmente dos Los Angeles Rams da National Football League (NFL). O estadio xa fora sede dos Rams entre 1946 e 1979, antes da marcha do equipo a Anaheim. O recinto conta capacidade para 93.607 espectadores, facéndoo o estadio que pode albergar un maior número de espectadores da Pac-12 Conference da NCAA.

Historia
--------

O Memorial Coliseum, comezado a construír o 21 de decembro de 1921 e inaugurado o 1 de maio de 1923, foi o primeiro estadio en albergar dúas edicións dos Xogos Olímpicos, os de 1932 e 1984 celebrados nos Ánxeles, acollendo as cerimonias de apertura e clausura e as probas de atletismo. Ademais, é candidato a albergar os xogos de 2024. Tamén foi o escenario de dúas Super Bowls, a primeira da historia en 1967, gañada polos Green Bay Packers aos Kansas City Chiefs (35−10), e a sétima en 1973, onde gañaron os Miami Dolphins aos Washington Redskins (14−7).

O Coliseum tamén foi o fogar de varios equipos profesionais de fútbol americano e béisbol: Os Dodgers entre 1958 e 1961 (campións da MLB en 1959), os Rams entre 1946 e 1979 e a partir de 2016 (campións da NFL en 1951), os Chargers en 1960, e os Raiders entre 1982 e 1994 (campións da NFL en 1984). En 2016 os Rams volverán a xogar no Coliseum mentrés se constrúe o novo estadio da franquía. Dende 1923 até a actualidade no estadio xoga os seus encontros como local o equipo de fútbol americano da Universidade do Sur de California, o USC Trojans, once veces campión nacional da NCAA. Entre 1933 e 1981 tamén foi o fogar do máximo rival do USC Trojans, o UCLA Bruins, que dende 1982 xoga no Rose Bowl de Pasadena.

Notas
-----

1. ↑
2. ↑  "Los Angeles 2024 Olympic Bid". Arquivado dende o orixinal o 22 de abril de 2016. Consultado o 12 de febreiro de 2017.
3. ↑  NFL History - Super Bowl Winners

Véxase tamén
------------

### Ligazóns externas

* Páxina web do LA Coliseum *(en inglés)*

|  |  |
| --- | --- |
| Control de autoridades | 
* Wd: Q849784
* WorldCat
* VIAF: 316746846
* GeoNames: 5368375
* MusicBrainz: ID
* NRHP: 84003866
* Songkick: 15

 |
Coordenadas: 0°10′39″S 78°28′36″O﻿ / ﻿-0.177528, -78.476583

O **Estadio Olímpico Atahualpa** é un recinto deportivo adicado á práctica do fútbol e do atletismo, situado na zona norte da cidade de Quito, en Ecuador, no que disputan os seus encontros como locais varios equipos de fútbol da capital ecuatoriana (os mais salientables o Club Deportivo El Nacional e o Sociedad Deportivo Quito) así como a Selección de fútbol de Ecuador.

O nome do estadio recorda ó gobernante inca Atahualpa nacido en 1500 e executado en 1533.

Construído entre 1948 e 1951 por iniciativa municipal, o estadio foi inaugurado o 25 de novembro de 1951 cunha capacidade para 34.000 espectadores nas bancadas. Posteriormente foi remodelado nos anos 1977 e 1992 chegando a ter unha capacidade para 50.933 persoas. En 2011 recibiu a súa terceira remodelación, coa intención de aumentar a capacidade dende as 40.948 prazas ata 50.000, todas de asento.

O estadio é propiedade da empresa *Concentración Deportiva de Pichincha*, que non só ten organizado eventos deportivos, senón tamén eventos culturais, sobre todo concertos de cantantes e bandas como Juan Luis Guerra, Bon Jovi, Luis Miguel, Carlos Vives, Shakira, Alejandro Sanz, Maná, Guns N' Roses, Jonas Brothers, Marc Anthony, Miley Cirus, Ricardo Arjona etc. En 1985 tamén acolleu a multitudinaria misa do papa Xoán Paulo II.

Véxase tamén
------------

### Ligazóns externas

* Estadios da Serie A de Ecuador *(en castelán)*
* Páxina oficial do SD El Nacional *(en castelán)*
* Páxina oficial do SD Quito *(en castelán)*

|  |  |
| --- | --- |
| Control de autoridades | 
* Wd: Q2020768
* MusicBrainz: ID

 |
Coordenadas: 55°59′47″N 36°16′04″L﻿ / ﻿55.996472222222, 36.267888888889

| Moscow Raceway |
| --- |
|  |
| Plano do Circuíto |
|  |
| Datos |
| Carreiras | DTM, WTCC, RTCC, World Series by Renault, SBK |
| Localización |  Volokolamsk, Rusia |
| Lonxitude | 3,955 km |
| Curvas | 15 |
| Volta rápida (2012) | 1:24.831 |
| Piloto récord | Francia Arthur Pic (World Series by Renault) |

O **Moscow Raceway** é un autódromo de carreiras localizado no distrito moscovita de Volokolamsk (a uns 97 km da capital do país) en Rusia. O trazado principal do circuíto mide 3'955 quilómetros e posee un número total de 15 curvas. Ademais do trazado principal, o circuíto tamén presenta outras tres variantes de trazado para ser utilizadas nos diferentes campionatos que alberga o autódromo.

O autódromo inaugurouse o 13 de xullo do 2013 e na actualidade alberga gran cantidade de campionatos automobilísticas e motociclistas. Eses campionatos son: o DTM, o Campionato Ruso de Turismos, o Campionato do mundo de Superbikes, as World Series by Renault e o Campionato Mundial de Turismos.

Trazados
--------

* "Circuíto do Gran Premio". Usado no 2012."Circuíto do Gran Premio". Usado no 2012.
* "Circuíto do Gran Premio". Empregado para o Campionato do mundo de Superbikes e para as World Series by Renault dende o ano 2013."Circuíto do Gran Premio". Empregado para o Campionato do mundo de Superbikes e para as World Series by Renault dende o ano 2013.
* "Circuito de Sprint". Utilizado para o DTM"Circuito de Sprint". Utilizado para o DTM
* "Circuíto de Supersprint""Circuíto de Supersprint"

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Outros artigos

* Moscova

### Ligazóns externas

* Sitio web oficial do circuíto
Coordenadas: 38°45′10″N 9°11′05″O﻿ / ﻿38.752677777778, -9.1846805555556

O **Estádio da Luz** (oficialmente chamado *Estádio do Sport Lisboa e Benfica*) é un estadio de fútbol portugués localizado en Lisboa. Serve de localía ao Sport Lisboa e Benfica.

Foi sede de varios partidos durante a Eurocopa de fútbol 2004, incluíndo a final. O estadio foi totalmente reconstruído para o torneo sendo inaugurado en outubro de 2003, alcanzando a súa capacidade actual de 66.147 espectadores.

O 7 de xullo de 2007 déronse a coñecer neste estadio as Novas sete marabillas do mundo.

Eurocopa 2004
-------------

*Artigo principal**:* Eurocopa de Fútbol Portugal 2004.
### Partidos

O Estádio da Luz albergou durante o campionato cinco encontros: tres encontros da fase de grupos, correspondentes aos grupos A e B, un de cuartos de final e a final. Os partidos foron os seguintes:


| Data | Fase | Equipo |  | Resultado |  | Equipo | Espectadores |
| --- | --- | --- | --- | --- | --- | --- | --- |
| 13 de xuño | Primeira rolda | Francia | Francia |  2 - 1  | Inglaterra | Inglaterra | 62.487 |
| 16 de xuño | Primeira rolda | Rusia |  |  0 - 2  | Portugal | Portugal | 59.273 |
| 21 de xuño | Primeira rolda | Croacia | Croacia |  2 - 4  | Inglaterra | Inglaterra | 57.047 |
| 24 de xuño | Cuartos de final | Portugal | Portugal |  2 - 2 (6 - 5 pen.) | Inglaterra | Inglaterra | 65.000 |
| 4 de xullo | Final | Portugal | Portugal |  0 - 1  | Grecia | Grecia |  62.865 |

|  |  |
| --- | --- |
| Control de autoridades | 
* Wd: Q7875112
* GiantBomb: 3035-1424
* MusicBrainz: ID
* Structurae: 20014877

 |
Coordenadas: 52°01′38″N 11°16′43″L﻿ / ﻿52.02722, 11.27861

| Hockenheimring |
| --- |
|  |
| Plano do Circuíto |
|  |
| Datos |
| Carreiras | DTM |
| Localización | Alemaña Oschersleben, Saxonia-Anhalt, Alemaña |
| Lonxitude | 4´574 km |
| Curvas | 14 |
| Volta rápida (2011) | 1:18.846 |
| Piloto récord |  Sergey Afanasyev (Auto GP) |

O DTM no ano 2007.
O **Motorsport Arena Oschersleben** (antigamente chamado **Motopark Oschersleben**) é un autódromo localizado na vila de Oschersleben (a uns 30 km da cidade de Magdeburgo), Saxonia-Anhalt, Alemaña. O trazado principal do autódromo conta cunha lonxitude total de 3'667 quilómetros e cun número total de 14 curvas.

O día 25 de xullo do ano 1997 o circuíto foi inaugurado co nome de *Motopark Oschersleben*. Naquel tempo, este autódromo foi o terceiro circuíto permanente de toda Alemaña despois de Nürburgring e de Hockenheimring.

No pasado, o *Motorsport Arena Oschersleben* foi sede do Campionato Mundial de Turismos entre o 2005 e o 2011, do Campionato Europeo de Turismos entre 2001 e 2004 e tamén doutros campionatos de prestixio como o Campionato FIA GT1 ou o Campionato do mundo de Superbikes noutras datas. Actualmente o circuíto só acolle unha competición de grande importancia: o DTM.

Véxase tamén
------------

### Ligazóns externas

* Páxina web oficial do autódromo

|  |  |
| --- | --- |
| Control de autoridades | 
* Wd: Q836417
* GeoNames: 7730469

 |
A **linguaxe xestual** e unha forma de comunicación non verbal, por medio de xestos, usada por unha persoa para comunicarse.

No canto de utilizar símbolos fonéticos ou gráficos, empréganse actitudes e movementos do corpo ou dunha parte deste, boca e mans especialmente. É un tipo de linguaxe orixinaria dos pobos primitivos, nacida dos movementos expresivos. Pode ser anterior á linguaxe, coma no caso do neno nos seus primeiros momentos de vida (Wundt considérao como un estado filoxenético previo ó sistema de comunicación articulado do home); paralelo á expresión oral, que forma parte da expresión corporal; e como forma alternativa á comunicación oral, debido á necesidade de prescindir da fala normal (tal é o caso dos indios de América do Norte, para poder comunicarse entre tribos, dos monxes trapistas, pola regra do silencio, dos xordos) ou por desexo explícito, como no caso de cuadrillas, seitas ou grupos, como linguaxe secreta. Está constituída pola linguaxe **tacésica** (contacto corpo-corpo), **poxémica** (distancia persoal e comunicacional) e a **cinética** (xestos, movementos, expresións faciais etc.).

Véxase tamén
------------

### Outros artigos

* Linguaxe de xestos.
Coordenadas: 41°26′33″N 2°13′56″L﻿ / ﻿41.442414, 2.232144

O **Pavelló Olímpic de Badalona** (do catalán: *Pavillón Olímpico de Badalona*), coñecido tamén como **Palau Municipal d'Esports de Badalona** (do catalán: *Pazo Municipal dos Deportes de Badalona*) é unha instalación deportiva de Badalona (Cataluña) adicada especialmente á disputa de partidos de baloncesto. Foi a instalación nos Xogos Olímpicos de Barcelona 1992, onde se realizou a competición de baloncesto, e actualmente é o recinto onde disputa os seus partidos como local o Club Joventut de Badalona. Foi obra dos arquitectos Esteve Bonell e Francesc Rius, que gañaron en 1992 o Premio de Arquitectura Contemporánea Mies van der Rohe polo recinto.

Estrutura
---------

O Pavillón consta de catro niveis. O nivel inferior corresponde á pista central de xogo, pistas interiores de adestramento, vestiarios, salas de prensa e almacéns. En nivel inmediatamente superior está destinado a oficinas onde se desenvolven traballos comerciais e de administración. O nivel principal é o destinado ao aceso ás bancadas e ten un amplo pasadizo que circunda o recinto, distribuídos por este pasadizo sitúanse diversas areas de servizos e bares. Desde o mesmo pasadizo é por onde se accede á parte superior das bancadas.

Ten unha capacidade para 12.500 persoas. Tamén serviu para aloxar grandes concertos musicais, nos que o aforamento se ampliou implantando bancadas provisionais na área de xogo.

Historia
--------

Foi inaugurado en 1991 baixo deseño dos arquitectos Esteve Bonell e Francesc Rius con motivo da celebración do torneo de baloncesto dos XXV Xogos Olímpicos, porque foi a sede durante toda a competición de baloncesto durante os Xogos Olímpicos de Barcelona 1992. O pavillón acolleu ao Dream Team, a selección norteamericana considerada como o mellor equipo da historia, con nomes como Michael Jordan, Magic Johnson, Charles Barkley ou Larry Bird. Desde a tempada 91/92, o pavillón tamén acolle os partidos do primeiro equipo do Club Joventut de Badalona da Liga ACB. É unha das mellores instalacións de baloncesto de Europa, polo que popularmente é coñecido como a *Catedral do Baloncesto*. Tamén é escenario de numerosos concertos e actos multitudinarios. En 1997 foi unha das sedes do XXX Campionato Europeo de Baloncesto Masculino.

Aspecto do pavillón en outubro de 2008.

Véxase tamén
------------

### Ligazóns externas

* Artigo sobre o Palau Municipal d'Esports de Badalona

|  |  |
| --- | --- |
| Control de autoridades | 
* Wd: Q1412278
* MusicBrainz: ID

 |